
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 59
din 26 martie 2015
privind însuşirea şi aprobarea devizelor pentru întreţinerea şi reparaţia unor drumuri auto
forestiere aflate în proprietatea publică a Municipiului Sighişoara

Consiliul Local al Municipiului Sighişoara, întrunit în şedinţă ordinară;
          Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5644/09.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere faptul că Ocolul Silvic Sighişoara a înaintat Municipiului Sighişoara, prin adresa nr. 126/e/21.01.2015, înregistrată la Municipiul Sighişoara sub nr. 1714/23.01.2015, antemăsurătorile, devizele şi memoriile justificative pentru lucrările de întreţinere şi reparaţii la drumurile auto forestiere Valea Dracului, Pârâul Sasului, Dealul de Mijloc şi Broşteanu, a căror finanţare potrivit memoriilor justificative se va realiza din fondul de accesibilizare;

Având în vedere prevederile Legii nr. 46/2008, Codul Silvic, cu modificările şi completările ulterioare, cu precădere cele ale art. 17 şi art. 83-87 din acest act normativ; 

Având în vedere prevederile Legii nr. 56/2010 privind accesibilizarea fondului forestier naţional, cu modificările şi completările ulterioare;

Având în vedere prevederile Hotărârii Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;
Având în vedere prevederile Contractului de servicii silvice nr. 5173/12.12.2012,  încheiat între R.N.P. - ROMSILVA prin Direcţia Silvică  Mureş, în calitate de executant şi Municipiul Sighişoara, în calitate de beneficiar, prin care Direcţia Silvică Mureş, prin Ocolul Silvic Sighişoara se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2900,54 ha fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2013 - 31.12.2022, aprobat prin Hotărârea Consiliului Local Sighişoara nr. 103/27.06.2013;

Având în vedere că potrivit art. 12 din Contractul de servicii silvice nr. 5173/12.12.2012, executantul are obligaţia să asigure întreţinerea şi repararea drumurilor forestiere pe care le are în administrare pe baza devizelor întocmite la începutul fiecărui an, iar potrivit art. 26 din acelaşi contract, beneficiarul are obligaţia să înfiinţeze fondul de accesibilizare a pădurilor, purtător de dobândă, aflat la dispoziţia şi în contul executantului, în conformitate cu prevederile art. 4 din Legea nr. 56/2010, în cuantumul prevăzut de art. 5 din aceeaşi lege;

Având în vedere Raportul de Specialitate al Direcţiei Administrarea Patrimoniului, înregistrat cu nr. 5642/09.03.2015, prin care se propune însuşirea şi aprobarea devizelor pentru lucrările de întreţinere şi reparaţii la drumurile auto forestiere Valea Dracului, Pârâul Sasului, Dealul de Mijloc şi Broşteanu, îndeplinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În baza art. 36 (2) lit.”c” şi (9), art. 45 (3), art. 115 (1) lit. “b” şi a art 123 (1) din Legea nr. 215/2001, Legea Administraţiei Publice Locale, republicată,  cu modificările şi completările ulterioare,
H O T Ă R Ă Ş T E:

Art. 1. Se însuseşte şi se aprobă devizul privind cheltuielile pentru întreţinerea şi repararea drumului auto forestier Valea Dracului – 3 km, aflat în proprietatea publică a Municipiului Sighişoara, în sumă de 52.310,03 lei (inclusiv TVA), conform anexei nr. 1 la prezenta hotărâre.

Art. 2. Se însuseşte şi se aprobă devizul privind cheltuielile pentru întreţinerea şi repararea drumului auto forestier Pârâul Sasului – 2,3 km, aflat în proprietatea publică a Municipiului Sighişoara, în sumă de 75.498,60 lei (inclusiv TVA), conform anexei nr. 2 la prezenta hotărâre.

Art. 3. Se însuseşte şi se aprobă devizul privind cheltuielile pentru întreţinerea şi repararea drumului auto forestier Dealul de Mijloc – 4,6 km, aflat în proprietatea publică a Municipiului Sighişoara, în sumă de 130.543,47 lei (inclusiv TVA), conform anexei nr. 3 la prezenta hotărâre.

Art. 4. Se însuseşte şi se aprobă devizul privind cheltuielile pentru întreţinerea şi repararea drumului auto forestier Broşteanu – 3,2 km, aflat în proprietatea publică a Municipiului Sighişoara, în sumă de 39.437,22 lei (inclusiv TVA), conform anexei nr. 4 la prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, aparatul de specialitate al primarului şi Ocolul Silvic Sighişoara. 

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  2 ex. Direcţia Administrarea Patrimoniului;
  2 ex. Ocolul Silvic Sighişoara.
10 ex. 

A.B./G.V.

